Drie vas oor Bainsvlei-moorde | Maroela Media
'n Derde persoon is Maandag in hegtenis geneem vir die moord op 'n bejaarde egpaar, Toon Swanepoel (72) en sy vrou Rienie (70) van Kwaggakraal-plaas naby Bainsvlei in Bloemfontein.
"Die polisie het vroeër 'n wenk ontvang oor 'n verdagte voertuig in die gebied," het kapt. Harry Nagel, woordvoerder van die polisie, Maandag in 'n verklaring gesê. Nagel het Maandagmiddag telefonies die name van die slagoffers aan Maroela Media bevestig.
Maroela Media het vroeër berig twee verdagtes het die polisie na die twee liggame gelei wat naby die plaas by Waaikraal gestort is. Die egpaar is vroeër doodgeskiet in 'n rooftog waartydens 'n televisiestel, vuurwapens en die bogenoemde voertuig gesteel is.
Die twee verdagtes, tussen 20 en 25 jaar oud, is vroeër Maandag in hegtenis geneem. 'n Derde verdagte, 19 jaar oud, is later by Kelly's View in hegtenis geneem en die polisie het beslag gelê op van die gesteelde goedere, insluitend die televisiestel en 'n vuurwapen.
Die verdagtes sal binnekort in die Bloemfontein-landdroshof verskyn op aanklag van moord en roof.
Lt.genl. Simon Mpembe, provinsiale kommissaris, het intussen sy hartseer uitgespreek oor die afsterwe van die Swanepoel-egpaar en 'n weduwee wat Maandagoggend op haar plaas naby Theunissen in die Vrystaat vermoor, voordat haar huis met haar liggaam daarin, aan die brand gesteek is.
Mpembe het die polisiebeamptes en lede van die plaasgemeenskap vereer vir hul samewerking en die spoedige inhegtenisneming van die verdagtes van die Bainsvlei-moorde. Hy maan die plaasgemeenskap om meer betrokke te raak by landelike veiligheidsinisiatiewe.
Lees alle vorige berigte oor plaasaanvalle op Maroela Media.
Bainsvlei plaasaanvalle Vrystaat
Veearts-moord: Verdagte het dalk nog 'n vrou verkrag
Marieta Visser van Theunissen
Hierdie berig wek die indruk dat die Theunissen verdagtes in hegtenis geneem is, omdat dit in dieselfde paragraaf staan. Sover ek weet is hier nog nie arrestasies gemaak nie.
Dit is, baie dankie.
Martyn du Plessis
Eerstens my innige simpatie met die naasbestaandes. Tweedens,die huis is op TV. gewys,ek kon geen diefwering of enige ander veiligheidsomheinings sien nie. Ongelukkig sal alle Boere moet besef dat hulle veiligheidsmaatreels moet aanbring. Die ander probleem is dat oumense weier dikwels om op dorpe te gaan bly, en bly dus op `n ouderdom van 60 plus alleen op die plase.
Dit is vir moeilikheid soek.
Dit is mos jou eindom, moet ons in tronke bly, wat soek die booswigte in elk geval daar, wettelose land!
Ek dink nie dit is altyd finansieel maklik om jouself te beveilig nie, en al probeer jy hoe om jouself te beveilig , as booswigte wil in kom om te moor en steel sal hulle. Mense wat groot geword het, lewe lank op plase gebly het, en nou op hierdie ouderdom dit moet verlaat, is sielkundig nie maklik nie. Regering moet net begin voorbeelde maak van die moordenaars.